*Príloha č.4*

**ZMLUVA O DIELO č. .....**

uzatvorená v zmysle § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len *“Obchodný zákonník”*) a zákona 343/2015 Z. z. o verejnom obstarávaní a o zmene a doplnení niektorých zákonov (ďalej len *“ZVO”*)

(ďalej len *“Zmluva”*)

**Článok I.**

**ZMLUVNÉ STRANY**

**1.1 Objednávateľ:** Obec Prosačov

Sídlo: Obecný úrad Prosačov 16

094 31 Hanušovce nad Topľou

Štatutárny orgán: Martin Digoň, starosta obce

IČO: 00332712

DIČ: 2020630359

Bankové spojenie: Všeobecná úverová banka, a.s.

Číslo účtu (IBAN): SK35 0200 0000 0043 6255 0358

Zástupca splnomocnený na rokovanie vo veciach:

1. zmluvných: Martin Digoň, starosta obce
2. technických: Martin Digoň, starosta obce

Kontakt: 057 / 445 23 31, 0911 948 849

E-mail: prosacov@centrum.sk

Webová adresa (URL): [https://obec-prosacov.webnode.sk](https://obec-prosacov.webnode.sk/)

(ďalej len *„Objednávateľ“*)

**1.2 Zhotoviteľ:**

Sídlo:

Štatutárny orgán:

IČO:

DIČ:

IČ DPH:

Bankové spojenie:

Číslo účtu (IBAN):

Zástupca splnomocnený na rokovanie vo veciach:

1. zmluvných:
2. technických:

Kontakt:

E-mail:

Zapísaný:

(ďalej len *„Zhotoviteľ“*)

**Článok II.**

**PREAMBULA**

**2.1** Táto Zmluva sa uzatvára ako výsledok verejného obstarávania zákazky s nízkou hodnotou s názvom: **„Vodovod Prosačov“**.

**Článok III.**

**PREDMET ZMLUVY**

* 1. Zmluvné strany sa dohodli, že predmetom tejto Zmluvy je zhotovenie diela: **„Vodovod Prosačov“**.
	2. Predmet Zmluvy je špecifikovaný v Prílohe č.1 tejto Zmluvy tvoriacej neoddeliteľnú súčasť tejto Zmluvy.
	3. Zhotoviteľ sa zaväzuje realizovať pre Objednávateľa predmet Zmluvy podľa podmienok dohodnutých v tejto Zmluve, a to v množstve a cenách uvedených v tejto Zmluve.
	4. Zhotoviteľ potvrdzuje, že sa v plnom rozsahu oboznámil s rozsahom a povahou predmetu Zmluvy, že sú mu známe technické a kvalitatívne podmienky jeho realizácie a že disponuje takými kapacitami a odbornými znalosťami, ktoré sú k realizácii projektu potrebné.
	5. Uzavretím tejto Zmluvy zmluvné strany prejavujú svoju vôľu vzájomne spolupracovať pri realizácii predmetu Zmluvy v súlade s nižšie uvedenými podmienkami, pričom sa zaväzujú poskytnúť si vzájomnú súčinnosť nevyhnutnú pre riadne plnenie tejto Zmluvy.

**Článok IV.**

**KVALITA PREDMETU ZMLUVY**

**4.1** Zhotoviteľ sa zaväzuje odovzdať predmet Zmluvy bez vád a nedorobkov brániacich jeho riadnemu užívaniu.

**Článok V.**

**CENA A PLATOBNÉ PODMIENKY**

* 1. Cena za vykonanie diela v rozsahu podľa čl. III. tejto Zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a vyhláškou Ministerstva financií SR č. 87/1996 Z. z. a je doložená zhotoviteľom naceneným výkazom výmer na jednotlivé položky, pričom každá rozpočtová položka sa uvádza s presnosťou na dve desatinné miesta (ďalej ako „Rozpočet“) a ktorý tvorí Prílohu č.1 k tejto Zmluve.
	2. Cena za vykonanie celého diela je stanovená ako výsledok verejného obstarávania pre zákazku s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
	3. Zmluvné strany berú na vedomie, že cena diela je dohodnutá ako konečná a maximálna cena za vykonanie diela, v ktorej sú už obsiahnuté všetky náklady Zhotoviteľa nevyhnutné k riadnemu a včasnému vykonaniu diela podľa tejto Zmluvy a jej príloh, a je platná, konečná a nemenná počas celej doby vykonávania diela.

Cena bez DPH: ..................................................................., - EUR

DPH 20 %: .........................................................................., - EUR

**Cena celkom vrátane DPH: ............................................., - EUR**

Slovom: ................................................................................. EUR.

*\*Ceny budú zaokrúhlené na 2 desatinné miesta.*

* 1. Objednávateľ sa zaväzuje po dobu platnosti tejto Zmluvy včas zaplatiť cenu za realizované práce v súlade so Zmluvou.
	2. Zhotoviteľ nie je oprávnený bez predchádzajúceho písomného súhlasu Objednávateľa meniť obsah a rozsah dodávaných prác, než ako sú uvedené v Prílohe č.1 tejto Zmluvy.
	3. Zmluvné strany sa dohodli, že Zhotoviteľ bude fakturovať cenu dodávok a prác po ukončení a protokolárnom odovzdaní diela Objednávateľovi a to na základe súpisu dodávok a vykonaných prác schváleného stavebným dozorom. Prílohou faktúry budú podrobné súpisy dodaných tovarov a vykonaných prác za fakturované obdobie dokumentujúce plnenie Zhotoviteľa a odsúhlasené stavebným dozorom. Zhotoviteľ zašle Objednávateľovi štyri originály príslušnej faktúry so súpismi prác a zaväzuje sa na požiadanie Objednávateľa vystaviť v odôvodnených prípadoch ďalšie originály dotknutej faktúry. Obidve zmluvné strany sa môžu dohodnúť aj na mesačnej úhrade faktúr.
	4. Faktúra je splatná do **60 dní** od jej doručenia Objednávateľovi. Lehota splatnosti začína plynúť dňom nasledujúcim po dni, v ktorej boli faktúry preukázateľne doručené Objednávateľovi. Cena bude uhradená na účet Zhotoviteľa uvedeného v záhlaví tejto Zmluvy.
	5. Faktúra musí obsahovať náležitosti podľa § 71 ods. 2 zákona č. 222/2004 Z. z. o DPH v platnom znení. Ďalej sa zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:
		1. číslo Zmluvy,
		2. termín splatnosti faktúry,
		3. forma úhrady,
		4. označenie peňažného ústavu a číslo účtu, na ktorý sa má platba vykonať,
		5. meno, podpis, odtlačok pečiatky a telefonické spojenie vystavovateľa faktúry,
		6. prílohou faktúry bude dodací list – súpis dodaných prác za fakturované obdobie s vyznačením jednotkovej ceny za fakturovanú položku (s DPH a bez DPH), počet jednotiek, celková cena (s DPH a bez DPH),
		7. názov projektu,
		8. prílohou faktúry musí byť súpis vykonaných prác vo formáte MS Excel.

V prípade, že faktúra (daňový doklad) bude obsahovať nesprávne alebo neúplné údaje, Objednávateľ je oprávnený vrátiť ju na opravu a prepracovanie. Zhotoviteľ je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy, t.j. prepracovania a doplnenia nesprávnej alebo neúplnej faktúry, nie je Objednávateľ v omeškaní s jej úhradou. Lehota splatnosti opravenej resp. doplnenej faktúry začne plynúť odo dňa jej doručenia Objednávateľovi podľa ods. 5.7 tohto článku Zmluvy.

**Článok VI.**

**ČAS PLNENIA**

* 1. Zhotoviteľ sa zaväzuje dokončiť a odovzdať dielo do **180 kalendárnych dní** od prevzatia staveniska. Nedodržanie lehoty bude považované za podstatné porušenie Zmluvy. Vypracovať vecný, časový a finančný harmonogram postupu prác v členení podľa stavebných oddielov na základe triednika stavebných konštrukcií a prác.
	2. Dodržiavanie lehoty podľa bodu 6.1 tohto článku Zmluvy je podmienené riadnym a včasným spolupôsobením Objednávateľa (poskytnutím súčinnosti Objednávateľa) dohodnutým v tejto Zmluve.
	3. V prípade, že Zhotoviteľ mešká s plnením podľa tejto Zmluvy z dôvodov nie na strane Objednávateľa, resp. nie z dôvodov vyššej moci, má Objednávateľ právo žiadať náhradu škody, pričom Zmluva zostáva v platnosti. Objednávateľ určí Zhotoviteľovi primeraný dodatočný čas plnenia Zmluvy a vyhlási, že po prípadnom bezvýslednom uplynutí tejto lehoty uplatní sankcie a odstúpi od Zmluvy.

**Článok VII.**

**MIESTO PLNENIA PREDMETU ZMLUVY**

**7.1** Miesto plnenia predmetu Zmluvy: obec **Prosačov**, k.ú. **Prosačov**, okres **Vranov nad Topľou**, kraj **Prešovský**.

**Článok VIII.**

**PRÁVA A POVINNOSTI ZMLUVNÝCH STRÁN, ZMLUVNÉ POKUTY**

* 1. Práva a povinnosti Objednávateľa:
		1. Objednávateľ je oprávnený kontrolovať plnenie predmetu Zmluvy v každom stupni jeho realizácie. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ odstránil vady vzniknuté vadnou realizáciou predmetu Zmluvy a ďalej ho zhotovoval riadne. V prípade, že Zhotoviteľ v primeranej, písomne zmluvnými stranami odsúhlasenej dobe, nesplní svoju povinnosť, má Objednávateľ právo odstúpiť od Zmluvy.
		2. Plánované kontroly budú vykonávané minimálne jedenkrát týždenne ako aj pred plánovaným vystavením faktúry zo strany Zhotoviteľa. Kontroly organizuje stavebný dozor na základe výzvy niektorej zmluvnej strany, alebo na základe časového plánu vopred dohodnutého zmluvnými stranami.
		3. Každá zmluvná strana je povinná bezodkladne informovať druhú zmluvnú stranu o okolnostiach, resp. prekážkach, ktoré jej môžu brániť riadne plniť predmet Zmluvy.
		4. Každá zmluvná strana je tiež povinná informovať druhú zmluvnú stranu s dostatočným predstihom o technických a iných problémoch, ktoré bránia realizovať predmet Zmluvy v plánovanom termíne.
		5. Objednávateľ je povinný uhradiť cenu dohodnutú v čl. V. bod 5.3 tejto Zmluvy.
		6. Objednávateľ je povinný predložiť Poskytovateľovi dokumenty preukazujúce splnenie povinnosti Zhotoviteľa stavebných prác zamestnať minimálne jednu osobu, spĺňajúcu kumulatívne nasledovné predpoklady:

a) patria k marginalizovanej rómskej komunite, a zároveň

b) sú nezamestnané, pričom uprednostnené budú dlhodobo nezamestnané osoby.

* 1. Práva a povinnosti Zhotoviteľa:
		1. Zhotoviteľ je povinný na vlastné náklady zabezpečiť činnosť potrebnú na zabezpečenie predmetu Zmluvy.
		2. Zhotoviteľ poskytuje záruku po dobu 5 rokov od odovzdania diela.
		3. Zhotoviteľ je povinný uzavrieť poistenie zodpovednosti za škodu platné počas realizácie projektu do 10 dní od podpisu Zmluvy. Výška poistenia je minimálne v hodnote ceny projektu s DPH podľa bodu 5.1 Zmluvy.
		4. Stavbyvedúcim zhotoviteľa bude: ...................................... .
		5. Zhotoviteľ je oprávnený zmeniť subdodávateľa len s predchádzajúcim písomným súhlasom Objednávateľa. Žiadosť o zmenu subdodávateľa písomne predkladá Zhotoviteľ Objednávateľovi minimálne 5 pracovných dní pred plánovaným dátumom zmeny subdodávateľa.
		6. Zhotoviteľ je v súlade s § 41 ZVO povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii diela. Tieto informácie uvádza Zhotoviteľ v Prílohe č.2 tejto Zmluvy. Zhotoviteľ je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje Objednávateľovi. Ak Zhotoviteľ hodlá zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Objednávateľovi všetky údaje podľa tohto odstavca a doklady preukazujúce splnenie podmienok účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky. Navrhovaný subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky.
		7. Zhotoviteľ je povinný plniť všetky povinnosti podľa zákona o verejnom obstarávaní iných súvisiacich právnych predpisov (o. i. zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov), najmä:
* prostredníctvom oprávnenej osoby viesť a udržiavať svoj aktuálny záznam v registri partnerov verejného sektora,
* zabezpečiť splnenie povinnosti podľa písm. i) u každého subdodávateľa a navrhovaného subdodávateľa, ktorý vie alebo má vedieť, že ním poskytované plnenia súvisia s plnením predmetu tejto Zmluvy,
* oznamovať Objednávateľovi aktuálne údaje o svojich subdodávateľoch, údaje o osobách oprávnených konať za subdodávateľov v rozsahu podľa zákona o verejnom obstarávaní, údaje o predmete subdodávky a podiele subdodávateľa na plnení predmetu Zmluvy,
* zabezpečiť, aby subdodávatelia spĺňali podmienky účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky; nový subdodávateľ musí byť oprávnený vykonávať stavebné práce v rozsahu predmetu subdodávky.

V prípade porušenia povinností Zhotoviteľa týkajúcich sa subdodávateľov a ich zmeny sa toto porušenie považuje za podstatné porušenie Zmluvy a Objednávateľ má právo:

* odstúpiť od Zmluvy,
* má nárok na zmluvnú pokutu vo výške 1 % z hodnoty diela za každé porušenie povinností uvedených v tomto bode (a to aj opakovane).

Povinnosti vyplývajúce zo zákona o registri partnerov verejného sektora sa vzťahujú na Zhotoviteľa v prípade splnenia podmienok uvedených v ust. § 2 registri partnerov verejného sektora.

* + 1. Zhotoviteľ je povinný počas doby realizácie stavebných prác, minimálne v trvaní 50% doby realizácie stavebných prác, zamestnať podľa zákona č. 311/2001 Z. z. (Zákonník práce) minimálne jednu osobu, spĺňajúcu kumulatívne nasledovné predpoklady:

a) patria k marginalizovanej rómskej komunite, a zároveň

b) sú nezamestnané, pričom uprednostnené budú dlhodobo nezamestnané osoby.

Za nezamestnanú osobu z prostredia MRK sa považuje aj osoba z prostredia MRK, ktorá bola za posledných 24 kalendárnych mesiacov nezamestnaná aspoň 60 kalendárnych dní.

Pri hľadaní vhodných uchádzačov o zamestnanie spĺňajúcich kumulatívne predpoklady podľa písm. a) a b) vyššie poskytne Objednávateľ Zhotoviteľovi stavebných prác potrebnú súčinnosť spočívajúcu v predložení zoznamu osôb, ktoré tieto predpoklady spĺňajú. Splnenie predpokladov uchádzačmi o zamestnanie podľa písm. a) a b) vyššie sa preukáže čestným vyhlásením uchádzača o zamestnanie o tom, že patrí k marginalizovanej rómskej komunite (podmienka podľa písm. a) vyššie) a relevantným potvrdením, ktorým sa preukáže, že uchádzač o zamestnanie je nezamestnaný, napr. potvrdenie príslušného úradu práce o zaradení uchádzača do evidencie uchádzačov o zamestnanie, resp. do evidencie dlhodobo nezamestnaných (podmienka podľa písm. b) vyššie). Ak Zhotoviteľ stavebných prác nevyberie zo zoznamu osôb predloženého Objednávateľom vhodného uchádzača o zamestnanie, je Zhotoviteľ stavebných prác oprávnený zamestnať iné osoby spĺňajúce kumulatívne predpoklady podľa písm. a) a b) vyššie.

Splnenia povinnosti Zhotoviteľa stavebných prác zamestnať minimálne jednu osobu, spĺňajúcu predpoklady podľa písm. a) a b) vyššie, preukáže Zhotoviteľ predložením dokumentov preukazujúcich jej splnenie (napr. pracovná zmluva, dohoda o vykonaní práce a pod., vrátane čestných prehlásení uchádzačov o zamestnanie, potvrdenia z príslušného úradu práce, súhlasov uchádzačov o zamestnanie so spracovaním osobných údajov a pod.).

Zmluvná povinnosť Prijímateľa týkajúca sa zabezpečenia zamestnania minimálne jednej osoby, spĺňajúcej kumulatívne predpoklady uvedené v písm. a) a b) vyššie bude považovaná za splnenú, ak dôjde k zamestnaniu tejto osoby minimálne v trvaní 50% doby realizácie stavebných prác. Porušenie tejto zmluvnej povinnosti zakladá právo Objednávateľovi na zmluvnú pokutu.

* 1. Ak Zhotoviteľ nesplní termíny podľa bodu 6.1 tejto Zmluvy, je povinný zaplatiť Objednávateľovi zmluvnú pokutu vo výške 0,05 % z hodnoty diela za každý deň omeškania.
	2. Ak Objednávateľ neuhradí zhotoviteľovi faktúry v lehote splatnosti, uvedenej v bode 5.7 tejto Zmluvy, je povinný zaplatiť Zhotoviteľovi zmluvnú pokutu vo výške 0,05 % z hodnoty diela za každý deň omeškania.
	3. Ak Zhotoviteľ poruší všeobecne záväzné právne predpisy týkajúce sa ochrany archeologických pamiatok alebo ochrany prírody a krajiny, bude to považované za podstatné porušenie Zmluvy.
	4. Zmluvné strany nie sú v omeškaní v prípadoch vyššej moci, ak tieto skutočnosti bezodkladne písomne oznámia druhej strane, alebo sú okolnosti vyššej moci všeobecne známe.

**Článok IX.**

**ZODPOVEDNOSŤ ZA VADY, ZÁRUKA ZA KVALITU**

* 1. Zhotoviteľ zodpovedá za to, že plnenia predmetu Zmluvy budú poskytnuté v súlade s ustanovením článku III. a budú mať vlastnosti dohodnuté v tejto Zmluve.
	2. Plnenie má vady, ak:
		1. nie je dodané v dohodnutej kvalite,
		2. vykazuje nedostatky, t.j. nie je plnené v celom dohodnutom rozsahu.
	3. Pre nároky zo zodpovednosti za vady platia primerane ustanovenia § 422 a nasledujúce Obchodného zákonníka.
	4. Objednávateľ je povinný prípadnú reklamáciu predmetu Zmluvy písomne uplatniť bezodkladne po jej zistení, maximálne do piatich pracovných dní. V prípade závažnej reklamácie, ktorej riešenie si vyžaduje viac času, zmluvné strany spíšu do troch pracovných dní zápis, ktorý určí podmienky riešenia reklamácie a ktorý obe strany na znak súhlasu podpíšu. Za písomne uplatnenú reklamáciu sa považuje aj reklamácia, ktorú Objednávateľ zašle Zhotoviteľovi e-mailom a zároveň doplní do 2 pracovných dní doporučenou listovou zásielkou, pričom za deň nahlásenia problému – reklamácie e-mailom pre počítanie a dodržanie lehôt sa považuje deň odoslania e-mailu Objednávateľom Zhotoviteľovi.

**Článok X.**

**ZODPOVEDNOSŤ ZA ŠKODU**

* 1. Zhotoviteľ zodpovedá za všetky škody, ktoré vzniknú Objednávateľovi v dôsledku porušenia jeho povinností, vyplývajúcich z tejto Zmluvy, neobmedzene do výšky vzniknutej škody.
	2. V prípade vzniku škody porušením povinností vyplývajúcich z tejto Zmluvy ktorejkoľvek zmluvnej strane, má druhá strana nárok na úhradu vzniknutej škody.

**Článok XI.**

**ĎALŠIE ZMLUVNÉ DOJEDNANIA**

* 1. Všetky oficiálne oznámenia medzi zmluvnými stranami na základe tejto Zmluvy, budú uvedené v liste, podpísanom oprávneným zástupcom Zmluvnej strany, ktorá oznámenie odosiela e-mailom, ktorý bude bezprostredne potvrdený zaslaním listu. Všetky oznámenia budú zasielané doporučeným listom s doručenkou, resp. doručené iným preukazným spôsobom, na adresy uvedené v záhlaví tejto Zmluvy.
	2. Zmluvné strany sa dohodli, že všetky skutočnosti, ktoré sa v súvislosti s plnením tejto Zmluvy navzájom o druhej zmluvnej strane dozvedia sa považujú za obchodné tajomstvo podľa § 17 Obchodného zákonníka.
	3. Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa zmluvné strany zaväzujú prednostne riešiť vzájomnými zmierovacími rokovaniami a dohodami. V prípade, že sa vzájomné spory zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, zmluvné strany sa dohodli a súhlasia, že všetky spory vzniknuté zo Zmluvy, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
	4. Za okolnosti vylučujúce zodpovednosť zmluvných strán podľa tejto Zmluvy sa považuje prekážka, ktorá nastala nezávisle od vôle zmluvnej strany a bráni jej v splnení jej povinnosti, ak nemožno rozumne predpokladať, že by zmluvná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Účinky vylučujúce zodpovednosť sú obmedzené iba na dobu dokiaľ trvá prekážka, s ktorou sú tieto účinky spojené. Zodpovednosť zmluvnej strany nevylučuje prekážka, ktorá nastala až v čase, keď bola zmluvná strana v omeškaní s plnením svojej povinnosti, alebo vznikla z jej hospodárskych pomerov.
	5. Zmeny a doplnenia tejto Zmluvy je možné realizovať v súlade s § 18 ZVO. Akékoľvek zmeny alebo doplnenia tejto Zmluvy možno uskutočniť len písomne vo forme dodatku(ov) k Zmluve, podpísanými oprávnenými zástupcami zmluvných strán, inak je zmena či doplnenie Zmluvy neplatné.
	6. Táto zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejneniu. Dodávateľ berie na vedomie povinnosť Objednávateľa na zverejnenie tejto Zmluvy ako aj jednotlivých faktúr vyplývajúcich z tejto Zmluvy a svojim podpisom dáva súhlas na zverejnenie tejto Zmluvy vrátane prílohy v plnom rozsahu.

**Článok XII.**

**TRVANIE ZMLUVY A UKONČENIE ZMLUVNÉHO VZŤAHU**

* 1. Riadne ukončenie zmluvného vzťahu zo Zmluvy nastane splnením záväzkov zmluvných strán.
	2. Mimoriadne ukončenie zmluvného vzťahu vyplývajúceho zo Zmluvy nastáva dohodou zmluvných strán v písomnej forme alebo odstúpením od Zmluvy. V prípade akéhokoľvek spôsobu skončenia zmluvného vzťahu medzi Objednávateľom a Zhotoviteľ, Objednávateľ vysporiada pohľadávky Zhotoviteľa podľa bodu 12.8 tohto článku Zmluvy.
	3. Od Zmluvy môže ktorákoľvek zo zmluvných strán odstúpiť v prípadoch podstatného porušenia Zmluvy.
	4. Na účely Zmluvy sa za podstatné porušenie Zmluvy považuje aj:
		1. preukázané porušenie právnych predpisov SR a ES v rámci realizácie predmetu Zmluvy súvisiacich s činnosťou zmluvných strán;
		2. zastavenie realizácie predmetu Zmluvy z dôvodov na strane Zhotoviteľa, pričom toto zastavenie realizácie predmetu Zmluvy nie je z dôvodov na strane Objednávateľa;
		3. vyhlásenie konkurzu alebo reštrukturalizácie na majetok Zhotoviteľa alebo Objednávateľa, resp. zastavenie konkurzného konania pre nedostatok majetku, alebo vstup Zhotoviteľa do likvidácie;
		4. neuhradenie faktúry zo strany Objednávateľa po splnení podmienok uvedených v čl. V. bod 5.6 tejto Zmluvy;
		5. opakované dodanie predmetu Zmluvy alebo jeho časti od Zhotoviteľa s vadami (vady v množstve, v akosti, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) a s právnymi vadami;
		6. dodanie predmetu Zmluvy alebo jeho časti Zhotoviteľom v omeškaní voči časovému harmonogramu v zmysle bodu 6.1 tejto Zmluvy;
		7. neuzavretie poistenia zodpovednosti za škodu podľa bodu 8.2 c) tejto Zmluvy;
		8. opakované porušenie záväzkov zmluvných strán vyplývajúcich z tejto Zmluvy.

Objednávateľ je oprávnený odstúpiť od Zmluvy aj v prípade, ak nastali okolnosti podľa § 19 ZVO.

* 1. V prípade podstatného porušenia Zmluvy je zmluvná strana oprávnená od Zmluvy odstúpiť bez zbytočného odkladu po tom, ako sa o tomto porušení dozvedela. V prípade nepodstatného porušenia Zmluvy je zmluvná strana oprávnená odstúpiť, ak strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Aj v prípade podstatného porušenia Zmluvy je zmluvná strana oprávnená postupovať ako pri nepodstatnom porušení Zmluvy. V tomto prípade sa takéto porušenie Zmluvy bude považovať za nepodstatné porušenie Zmluvy.
	2. Odstúpenie od Zmluvy je účinné dňom doručenia písomného oznámenia o odstúpení od Zmluvy druhej zmluvnej strane.
	3. Odstúpením od Zmluvy zanikajú všetky práva a povinnosti strán zo Zmluvy okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto Zmluvy a poskytovaní záruky a zodpovednosti za vady tých častí predmetu Zmluvy, ktoré boli do odstúpenia zrealizované.
	4. Vysporiadanie pohľadávok z titulu odstúpenia od Zmluvy:
1. časť dodaného a zhotoveného predmetu Zmluvy a uhradená Objednávateľom zostáva vlastníctvom Objednávateľa,
2. Objednávateľ je ďalej povinný uhradiť Zhotoviteľovi cenu tých častí predmetu Zmluvy, ktoré boli dodané, zhotovené, resp. poskytnuté a prebraté objednávateľom do dňa nadobudnutia účinnosti odstúpenia od Zmluvy,
3. Zhotoviteľ vystaví vyúčtovaciu faktúru do 21 dní od nadobudnutia účinnosti odstúpenia od Zmluvy. Pre splatnosť faktúry sa primerane uplatnia ustanovenia Čl. V. tejto Zmluvy.

**Článok XIII.**

**OSOBITNÉ PODMIENKY PLNENIA ZMLUVY**

**(Sociálny aspekt - Zriadenie pracovného miesta)**

* 1. **V súlade s ustanoveniami § 42 ods. 12 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ustanoveniami § 8a zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) sa zmluvné strany dohodli, že počas doby plnenia tejto zmluvy bude zhotoviteľ v mieste zhotovovania diela realizovať pre ľudí znevýhodnených na trhu práce, najmä kvôli príslušnosti ku rómskemu etniku,  dočasné vyrovnávacie opatrenia.**
	2. Zhotoviteľ počas doby realizácie stavebných prác podľa tejto zmluvy je povinný zamestnať podľa zákona č. 311/2001 Z. z. (Zákonník práce), minimálne 1 osobu spĺňajúce kumulatívne nasledovné predpoklady:
1. patria k marginalizovanej rómskej komunite, a zároveň
2. sú nezamestnané, pričom uprednostnené budú dlhodobo nezamestnané osoby.

Za nezamestnanú osobu z prostredia MRK sa považuje aj osoba z prostredia MRK, ktorá bola za posledných 24 kalendárnych mesiacov nezamestnaná aspoň 60 kalendárnych dní.

* 1. Zhotoviteľ je povinný do 7 pracovných dní odo dňa začatia realizácie stavebných prác podľa tejto zmluvy a do 3 dní odo dňa obdržania výzvy objednávateľa na predloženie dokladu, doručiť objednávateľovi doklad preukazujúci splnenie tejto povinnosti.
	2. Pod pojmom „zamestnať“, sa rozumie uzatvorenie zmluvného typu s vybraným uchádzačom o zamestnanie podľa zákona č. 311/2001 Z. z. Zákonníka práce: pracovnej zmluvy na dobu určitú, pracovnej zmluvy na dobu neurčitú alebo dohody o prácach vykonávaných mimo pracovného pomeru.
	3. Uchádzač uzatvorí pracovnú zmluvu alebo dohodu o prácach vykonávaných mimo pracovného pomeru s uchádzačom o zamestnanie najneskôr pätnásť (15) pracovných dní pred dátumom začatia stavebných prác tak, aby uchádzač o zamestnanie vykonával prácu podľa pracovnej zmluvy alebo dohody o prácach vykonávaných mimo pracovného pomeru najneskôr odo dňa začatia stavebných prác podľa tejto Zmluvy. Uchádzač je povinný preukázať uzatvorenie pracovnej zmluvy alebo dohody o prácach vykonávaných mimo pracovného pomeru s uchádzačom o zamestnanie Objednávateľovi bezodkladne po jej uzatvorení.
	4. Ak v priebehu plnenia zmluvného vzťahu príde z akéhokoľvek dôvodu k ukončeniu pracovnej zmluvy alebo dohody o prácach vykonávaných mimo pracovného pomeru s osobami, ktoré Zhotoviteľ zamestnal podľa tohto článku, tak má Zhotoviteľ povinnosť najneskôr do sedem (7) dní od ukončenia pracovnej zmluvy alebo dohody o prácach vykonávaných mimo pracovného pomeru zamestnať iného uchádzača o zamestnanie spĺňajúceho danú podmienku.
	5. V prípade, ak je Zhotoviteľ s omeškaním povinnosti podľa tohto článku zmluvy, je Zhotoviteľ povinný zaplatiť Objednávateľovi zmluvnú pokutu vo výške 50,00 EUR za každý deň omeškania.
	6. Opakované porušenie povinností podľa tohto článku zmluvy zo strany Zhotoviteľa, resp. nenapravenie porušenia tohto článku zmluvy Zhotoviteľom i napriek písomnej výzve Objednávateľa je dôvodom pre odstúpenie od zmluvy pre podstatné porušenie povinností Zhotoviteľa.

**Článok XIV.**

**ZÁVEREČNÉ USTANOVENIA**

* 1. Táto Zmluva je platná dňom podpisu obidvomi zmluvnými stranami a nadobúda účinnosť, vzhľadom na zdroj financovania realizácie Diela, dňom nasledujúcim po dni kumulatívneho splnenia všetkých nasledovných podmienok:
1. zmluva bude zverejnená na webovej stránke verejného obstarávateľa v zmysle príslušných právnych predpisov,
2. dôjde k právoplatnému schváleniu verejného obstarávania v rámci jeho administratívnej kontroly vykonanej sprostredkovateľským orgánom (doručením správy zo štandardnej ex-post kontroly verejnému obstarávateľovi).
	1. V prípade neuzavretia zmluvy o NFP, alebo neschválenia procesu VO poskytovateľom nenávratného finančného príspevku, si verejný obstarávateľ vyhradzuje právo využiť inštitút odkladacej podmienky a následne zmluvu s úspešným uchádzačom anulovať.
	2. Zhotoviteľ sa zaväzuje strpieť výkon kontroly/auditu súvisiaceho s predmetom tejto zmluvy kedykoľvek počas platnosti a účinnosti Zmluvy o poskytnutí nenávratného finančného príspevku č. ZM\_SEP-IMRK2-2020-003675, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Zhotoviteľ sa zaväzuje strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí nenávratného finančného príspevku č. ZM\_SEP-IMRK2-2020-003675, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Objednávateľ si vyhradzuje právo bez akýchkoľvek sankcií odstúpiť od zmluvy so Zhotoviteľom v prípade, kedy ešte nedošlo k plneniu zo zmluvy medzi Objednávateľom a Zhotoviteľom a výsledky finančnej kontroly Poskytovateľa nenávratného finančného príspevku neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.

* 1. Oprávnené osoby na výkon kontroly/auditu sú najmä:
1. Poskytovateľ nenávratného finančného príspevku (Riadiaci orgán/Sprostredkovateľský orgán) a ním poverené osoby;
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
3. Najvyšší kontrolný úrad SR a ním poverené osoby;
4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu;
5. Splnomocnení zástupcovia Európskej Komisie a Európskeho dvora audítorov;
6. Orgán zabezpečujúci ochranu finančných záujmov EÚ;
7. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.
	1. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa primerane vzťahujú príslušné ustanovenia Obchodného zákonníka a súvisiacich všeobecne záväzných právnych predpisov SR a ES.
	2. Neoddeliteľnú súčasť tejto Zmluvy tvoria prílohy:
* Príloha č.1 - Rozpočet (ocenené zadanie - výkaz výmer úspešného uchádzača - cenová ponuka),
* Príloha č.2 - Informácie o subdodávateľoch (ak relevantné, doplní sa v čase podpisu zmluvy).
	1. Zmluva je vyhotovená v 4 rovnopisoch, z toho 2 obdrží Objednávateľ a 2 obdrží Zhotoviteľ.
	2. V prípade, ak niektoré ustanovenie tejto Zmluvy sú alebo sa stanú neplatnými alebo neúčinnými, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
	3. Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak slobodného a vážneho súhlasu ju podpísali.

**Za objednávateľa: Za zhotoviteľa:**

V Prosačove, dňa ................. V ......................................, dňa .................

................................................................. ....................................................................

 **Martin Digoň**

 starosta obce